
TEHNISKĀ SPECIFIKĀCIJA

Priekšizpēte par interneta datu pārraides jaudas problēmām un vajadzībām izglītības iestādēs, tai skaitā izglītības iestāžu iekštīkla funkcionēšanas uzlabojumiem
TEHNISKĀ SPECIFIKĀCIJA
Iepirkuma priekšmets – Priekšizpēte par interneta datu pārraides jaudas problēmām un vajadzībām izglītības iestādēs, tai skaitā izglītības iestāžu iekštīkla funkcionēšanas uzlabojumiem, Latvijas Atveseļošanas un noturības mehānisma plāna otrās komponentes "Digitālā transformācija" 2.3. reformu un investīciju virziena "Digitālās prasmes" 2.3.2.reformas "Digitālās prasmes sabiedrības un pārvaldes digitālajai transformācijai" 2.3.2.3.i. investīcijas "Digitālās plaisas mazināšana sociāli neaizsargātajām grupām un izglītības iestādēs" (turpmāk – Projekts) ietvaros.

1. Vispārīgā informācija (datu apkopojuma mērķis un pamatojums, esošās situācijas raksturojums)

1.1.  Priekšizpētes par interneta datu pārraides jaudas problēmām un vajadzībām izglītības iestādēs, tai skaitā izglītības iestāžu iekštīkla funkcionēšanas uzlabojumiem (turpmāk – priekšizpēte) mērķis ir veikt datu apkopojumu un analīzi par interneta datu pārraides jaudas problēmām un vajadzībām izglītības iestādēs un tām piederošajās ēkās visā Latvijā, ka arī sagatavot rekomendācijas un plānu datu pārraides iespēju pilnveidošanai, tostarp izglītības iestāžu iekštīkla funkcionēšanas uzlabojumiem.

1.2. Priekšizpētes mērķa grupa (turpmāk -izglītības iestādes): 

Pašvaldību un tiešās pārvaldes:
· izglītības iestādes, kuras īsteno vispārējās pamata un vidējās izglītības programmas, speciālās izglītības programmas,  profesionālās pamatizglītības programmas un profesionālās vidējās izglītības programmas pēc pamatizglītības apguves;
· profesionālās pamata un vidējās izglītības iestādes, kuras īsteno profesionālās pamatizglītības programmas, profesionālās vidējās izglītības programmas pēc pamatizglītības apguves un arodizglītības programmas pēc pamatizglītības apguves;
· vispārējās izglītības iestādes, kuras īsteno vispārējās pamata un vidējās  izglītības programmas.

Priekšizpētes uzdevumu veikšana jāveic sadarbībā ar projekta sadarbības partneriem – 43 pašvaldībām, Ministrijām, kuras ir dibinājušas izglītības iestādes, Pasūtītāju un iesaistot mērķa grupu (līdz 700 izglītības iestādes). Pasūtītājs precīzu izglītības iestāžu sarakstu, kas jāiekļauj priekšizpētē nosūta Pasūtītājam 1 nedēļas laikā pēc līguma noslēgšanas. 
Priekšizpētē iekļaujamās mērķa grupas ir definētas atbilstoši  Ministru kabineta noteikumos Nr. 168 Latvijas Atveseļošanas un noturības mehānisma plāna otrās komponentes "Digitālā transformācija" 2.3. reformu un investīciju virziena "Digitālās prasmes" 2.3.2.reformas "Digitālās prasmes sabiedrības un pārvaldes digitālajai transformācijai" 2.3.2.3.i. investīcijas "Digitālās plaisas mazināšana sociāli neaizsargātajām grupām un izglītības iestādēs"  8.2. punktā noteiktajam. 

1.3. Priekšizpētes nepieciešamības pamatojums
Izglītībai ir stratēģiska nozīme pašvaldības konkurētspējā un iedzīvotāju piesaistē. Izglītības sistēma saskaras ar vairākiem izaicinājumiem interneta datu pārraides nodrošinājumā pašvaldību un izglītības iestādes līmenī, piemēram:
1) augstas izmaksas pašvaldībām vai ierobežotas iespējas tehnoloģiski attīstīt pēdējās jūdzes pieslēgumu izglītības iestādēm, kurās izglītojamo skaits samazinās vai pašvaldībā ir izglītības iestādes ar mazu izglītojamo skaitu;
2) izglītības iestādes „digitalizācijas pakāpe” ir saistīta ar pašvaldības iespējām novirzīt papildus finansējuma izglītībai;
3) izglītības iestādes dažādos apjomos integrē digitālos mācību līdzekļus mācību procesa apguvē, līdz ar to nepieciešamās interneta datu pārraides jaudas ātrums izglītības iestādēs var atšķirties;
4) no 2023.gada ir uzsākta centralizēto eksāmenu organizēšana un kārtošana elektroniski, kas paredz, ka izglītības iestādei ir jānodrošina iespēja izglītojamiem eksāmenus kārtot izglītības iestādē.
Interneta datu pārraides jaudas nodrošināšana izglītības iestādēs nodrošinātu šķēršļu mazināšanu  izglītojamajiem, kuriem mājsaimniecībās nav pieejams mācību procesam atbilstošs datu pārraides internets vai ir problēmas nodrošināt interneta pieslēgumu, sniedzot iespēju izglītojamajiem piekļūt un izmantot digitālos mācību līdzekļus un resursus izglītības iestādē. Tai skaitā izglītības iestādes arvien biežāk izmanto digitālos risinājumus mācību procesa organizēšanā un īstenošanā līdz ar to prasības internetam un datu pārraides jaudai izglītības iestādēs. Priekšlikumi datu pārraides iespēju pilnveidošana, tostarp izglītības iestāžu iekštīkla funkcionēšanas uzlabojumi ir saistīti ar individuālo izglītības iestāžu vajadzību apzināšanu, tāpēc ir nepieciešams veikt padziļināto analīzi, lai izstrādātu izglītības iestādēm efektīvākos un ekonomiski pamatotus uzlabojuma risinājumus.
Izglītības jomā digitālā transformācija ir būtiska, tādējādi Digitālās izglītības rīcības plānā tika uzsvērta atbilstoša tīkla infrastruktūras izveide, lai paātrinātu drošu un kvalitatīvu augstas datu pārraides interneta pieslēguma nodrošinājumu. Izglītības iestādēs ir nepieciešams atbilstošs interneta datu pārraides pieslēgums un IKT aprīkojums, lai pēc iespējas sekmīgāk izmantotu novatoriskus hibrīda mācību modeļus, apvienojot klātienes un attālināto mācību iespējas.  Kā īstermiņa risinājumu interneta pieslēguma jaudas palielināšanai, lai iespējami īsākā termiņā risinātu izglītības iestāžu ierobežotās iespējas mācību procesa (attālināta, tiešsaistes) organizēšanai, Ministrija sadarbībā ar Rīgas Tehniskās Universitātes Rīgas biznesa skolu, sakaru operatoriem (tai skaitā, mobilo sakaru operatoriem), SIA „Mikrotīkls”, SIA „Latvijas Valsts radio un televīzijas centrs”, kā arī Latvijas Pašvaldību savienību noslēdza sadarbības memorandu „Jaudīgs internets ikvienai Latvijas skolai”. Tā ietvaros 2021. gadā tika analizēti individuāli risinājumi vispārējās izglītības iestādēm, izvērtējot esošā interneta pieslēguma nepieciešamās jaudas palielināšanas iespējas, nomainot vai papildinot iekārtas vai tehniskos ātruma ierobežojumus. Primāri atbalsts tika sniegts izglītības iestādēm, kuru interneta pieslēguma jauda bija mazāka par 50 Mbps.
Satiksmes ministrijas pētījuma “Pētījums Eiropas Savienības fondu 2021. – 2027. gada plānošanas perioda ieguldījumu priekšnosacījumu izpildei”  (turpmāk – SM pētījums) ietvaros veiktās pašvaldību aptaujas rezultātā secināts, ka augstākā prioritāte ir ātrgaitas interneta pakalpojumu pieejamība izglītības iestādēs. Ātrgaitas optiskais internets pieejams 457 izglītības iestādēs jeb 50,6% no izglītības iestādēm. 445 izglītības iestādēm piekļuves VHCN tīklam šobrīd nav un optiskā pieslēguma izveide būtu viens no risinājumiem (103 gadījumos tuvākais optiskā tīkla piekļuves punkts ir tālāk par 3 km). Kopējais iespējamā optiskā tīkla garums no tuvākā pieejamā optiskā piekļuves punkta līdz 342 izglītības iestādēm ir 166,7 km. Atlikušajām 103 izglītības iestādēm kopīgais iespējamā optiskā tīkla garums sastāda 1087,7 km, un tām izglītības iestādēm SM pētījumā izteikts ieteikums rast alternatīvu pieslēguma risinājumu. 
Priekšizpētē tiks veikta izglītības iestāžu un tai piederošo ēku datu pārraides tīkla izpēte un  esošās situācijas izpēte, sagatavots plāns ar ieteikumiem par katrai izglītības iestādei atbilstošāko un efektīvāko datu pārraides procesu uzlabošanu.

2. Priekšizpētes darba uzdevumi

2.1. Veikt aptauju tehniskajā specifikācijā 1.2. punktā noteiktajās mērķa grupās, veicot izpēti par interneta datu pārraides jaudas problēmām un vajadzībām izglītības iestādēs, tai skaitā izglītības iestāžu iekštīkla funkcionēšanas uzlabojumiem:
2.1.1. Izstrādāt aptaujas un veikt izpēti - aptaujā jāiesaista Pasūtītājs, kā arī visi projekta sadarbības partneri (43 pašvaldības) un izglītības iestādes (līdz 700 izglītības iestādēm). Izpētes anketas tiek izstrādāta balstoties uz profesionālo literatūru, publiski pieejamo pētījumu un satura analīzi par datu pārraides tīkla nodrošinājumu izglītības iestādēm un kvalitatīva datu pārraides tīkla kritērijiem, iepriekš veikto pētījumu analīzi un citiem dokumentiem, tai skaitā balstoties uz ekspertu pieredzi. Anketā ir jāiekļauj vismaz šādi jautājumu bloki, kas ļauj novērtēt interneta pārraides jaudas problēmas un vajadzības izglītības iestādēs, tai skaitā izglītības iestāžu iekštīklu novērtējumu: 
- Esošās situācijas novērtējums (interneta datu pārraide, iekštīklu novērtējums)
- Attīstītības plāni un stratēģija (ir/nav izstrādāti, ieviešanas termiņi)
- Tehniskie risinājumi un novērtējums, vajadzības un nepieciešamie uzlabojumi
Izpildītājs piedāvā savu redzējumu par aptaujas metodiku un izpildi. 

2.1.2. Balstoties uz datu apkopojumu jāsagatavo ziņojums par interneta datu pārraides jaudas problēmām un vajadzībām izglītības iestādēs, tai skaitā izglītības iestāžu iekštīkla funkcionēšanas uzlabojumiem, tai skaitā izstrādātas rekomendācijas definējot minimālās un maksimālās prasības, kurām būtu jāatbilst izglītības iestāžu interneta datu pārraides jaudai un iekštīklu tehniskajiem parametriem, lai nodrošinātu kvalitatīvu mācību procesu.  Rekomendāciju  sagatavošanai Izpildītājs izstrādā kritērijus pēc kuriem tiek definētas minimālās un maksimālās prasības interneta datu pārraidei un iekštīklu funkcionālās prasības, ņemot vērā vismaz šādus aspektus:
- interneta pieslēguma veidu, datu pārraides ātrumu un citus datu pārraides parametrus;
- skolēnu skaitu izglītības iestādē;
- nepieciešamo datu pārraides ātrumu uz vienu skolēnu;
- iekštīkla infrastruktūras tehniskie parametri un nosacījumi (tai skaitā tīkla infrastruktūras iekārtu veiktspēja);
- izglītības procesa īstenošana un nepieciešamā datu pārraides jaudas un iekštīklu infrastruktūras atbilstība;
- skolēnu skaita pieaugumu;
- izglītības iestādēs pieejamo datoru skaits un izmantošanas prakses;
- datu pārraides un iekštīklu drošības prasības;
- pašvaldības vai izglītības iestādes plānotie pasākumi datu pārraides tīkla uzlabošanai.


2.2.  Izstrādāt rekomendācijas interneta daru pārraides jaudas uzlabošanai un  iekštīklu infrastruktūras uzlabojumu plānu, kurā izdalīti vismaz trīs attīstības posmi:
2.2.1. 1. posms - balstoties uz 2.1. uzdevumā veikto datu apkopojumu un izrietošiem secinājumiem, izveidot izglītības iestāžu sarakstu (vismaz 50 izglītības iestādes),  kuros veicami iekštīklu infrastruktūras uzlabojumi ņemot vērā paredzētos ieguldījumus projekta ietvaros (līdz 3 000 000 mlj. eiro)  līdz 2026. gada 30.jūnijam un sagatavot  sarakstā iekļautajai izglītības iestādei individuālu, secīgi īstenojamu veicamo darbību plānu interneta datu pārraides jaudu un iekštīklu funkcionēšanas uzlabojumiem,  klasificējot tos prioritārās darbībās/ pasākumos, interneta datu pārraides jaudas un infrastruktūras uzlabojumos. Izpildītājas veic sarakstā iekļauto izglītības iestāžu klātienes apsekošanu un nepieciešamības gadījumā iekštīklu auditu un mērījumus.  Izglītības iestāžu sarakstu Izpildītājs saskaņo ar Pasūtītāju. Pasākumi rindojami prioritāri pēc to sniegtā uzlabojuma atbilstoši 2.1.2. uzdevumā izstrādātajām rekomendācijām un definētajiem kritērijiem, aprēķinātas ieviešanas izmaksas un   īstenošanas izmaksas, kas  ir rentablas  paredzamajā objektu   kalpošanas laikā (pamatojot to ar attiecīgiem aprēķiniem). Ja izvērtējot nepieciešamos ieguldījumus tiek konstatēts, ka uzlabojumus var veikt vairāk izglītības iestādēs, tad Pasūtītājs un Izpildītājs var  vienoties par papildus uzdevumu izpildi;
2.2.2. 2. posms un 3. posms – definēts plāns pasākumiem, kas izglītības iestādēs veicami papildu finanšu līdzekļu ietvaros, paredzot nepieciešamos uzlabojumus iekštīklu infrastruktūras uzlabojumiem, izmantojot mūsdienīgas, inovatīvas u.c. iespējamās dažādās tehnoloģijas un metodes interneta datu pārraides jaudu un iekštīklu infrastruktūras uzlabojumiem.  Pasākumi rindojami prioritāri pēc to sniegtā uzlabojuma norādot to būtiskuma pakāpi (stratēģisks vai tehnisks) un sniegt rekomendāciju ieviešanas finanšu ietekmes indikatīvu izvērtējumu;

2.3. Izstrādāt kopējas rekomendācijas centralizētai vai daļēji centralizētai interneta un iekštīklu risinājumu pārvaldībai izglītības iestādēs. Rekomendāciju izstrādē Izpildītājs balstās uz 2.1. un 2.2. uzdevumā iegūtajiem datiem, starptautisko un nacionālo pieredzi, kā arī Izpildītāja ekspertu ekspertīzi. Rekomendācijas par interneta un iekštīklu risinājumu pārvaldību, izglītības iestādēs, pasākumi rindojami prioritāri pēc to sniegtā uzlabojuma norādot norādot to būtiskuma pakāpi (stratēģisks vai tehnisks) un sniegt rekomendāciju ieviešanas finanšu ietekmes indikatīvu izvērtējumu;


3. Vēlamās analītiskā datu apkopojuma metodes un datu avoti

3.1. Izpildītājs izmanto metodes, kas ir efektīvākās un lietderīgākās mērķa sasniegšanai – gan kvalitatīvās, gan novērojumu (case study, desk study). Izpildītājs izmanto tās metodes, kas tika iekļautas piedāvājumā. Izpildītājs, saskaņojot ar Pasūtītāju, izmantojamo metožu klāstu, datu apkopojuma procesā, identificējot šādu nepieciešamību, var papildināt vai mainīt;
3.2. Attiecībā uz dokumentāciju un datiem, kas pieejami publiski, pieejamo pētījumu, datu un politikas plānošanas dokumentu apkopošana un kvantitatīvā analīze jāveic patstāvīgi, neveicot papildus datu pieprasījumus. Pasūtītājs darba uzdevumu izpildei Izpildītājam nodrošina piekļuvi šādiem datu avotiem: 
· Pētījums “Analītiskais materiāls elektronisko sakaru nozares attīstības plāna 2021.-2027. gadam izstrādei” (https://www.sam.gov.lv/lv/petijumi#petijums-analitiskais-materials-elektronisko-sakaru-nozares-attistibas-plana-2021-2027-gadam-izstradei);
· Latvijas Nacionālais attīstības plāns 2021.-2027. gadam (NAP2027), apstiprināts Saeimā 02.07.2020. (https://www.pkc.gov.lv/lv/nap2027);
· Pasūtītāja sniegtos informācijas avotus – datu apkopojums no 2021. gada Rīgas biznesa skolas veiktā pētījuma par interneta nodrošinājumu izglītības iestādēm.
· Latvijas Pašvaldību savienības īstenotā aptauja par interneta pieejamību un izmaksām izglītības iestādēs, 2023. gads
3.3. Attiecībā uz veiktajiem interneta datu pārraides jaudas un infrastruktūras uzlabojumiem, dati iegūstami no Izglītības iestādēm un Projekta sadarbības partneriem (pašvaldībām), piemēram, ēku tehniskā dokumentācija (attīstības stratēģijas interneta datu pārraides jaudas un iekštīklu funkcionalitātes uzlabojumiem, inventarizācijas lietas, iekštīklu izvērtējumi un kartes (iekštīklu auditi) u.c. ar uzdevumu izpildi saistīta dokumentācija);
3.4. Izpildītājam pakalpojums jāveic patstāvīgi, veicot no projekta sadarbības partneriem un Izglītības iestādēs iegūstamo  datu analīzi, kā arī, nepieciešamības gadījumā veicot mērījumus ar tehniskiem līdzekļiem (2. uzdevumā noteiktajām izglītības iestādēm), neveicot papildus datu pieprasījumus no Pasūtītāja. No Pasūtītāja iegūstama tikai tā informācija, kas ir nepieciešama datu apkopojuma izpildē, bet, kas nav pieejama publiski un nav iegūstama no projekta sadarbības partneriem Izglītības iestādēm, un tikai gadījumā, ja Pasūtītājam tāda ir pieejama;
3.5. Izpildītāja darbībai jābūt vērstai uz to, lai neradītu papildus administratīvo slogu un neradītu izmaksas Pasūtītājam un/vai projekta sadarbības partneriem un  izglītības iestādēm;
3.6. iekštīklu infrastruktūras uzlabojumu plāna izstrāde (secinājumi un priekšlikumi), kas tiek iekļauti interneta datu pārraides jaudu un iekštīklu uzlabojumiem (2. uzdevums) izglītības iestādēm interneta pārraides datu jaudas un infrastruktūras  sniedzami izdalot aktivitātēs un pasākumos, kas veicami ņemot vērā projektā paredzētos līdzekļus iekštīklu infrastruktūras uzlabojumiem, pašvaldību attīstības plānos paredzētos uzlabojumus, kā arī analizējot sociālās atbalsta programmas, kuru ietvaros ir iespēja veicami aprīkojuma un tehnoloģiskos risinājumos, kā arī kas veicami papildu finansējuma ietvaros.


4. Priekšizpētes nodevumu nosacījumi
4.1. Detalizēts priekšizpētes darba plāns - aktivitātes un termiņi, iesaistītās puses, kurā atspoguļoti visi tehniskajā specifikācijā veicamie darba uzdevumi
4.2. Nodevumi forma un saturs, izpildes plāns saskaņojami ar Pasūtītāju pirms katra uzdevuma izpildes, prezentējot redzējumu Pasūtītājam.
4.3. Nodevumu prezentācijas pēc katra uzdevuma izpildes sagatavojama latviešu valodā un iesniedzama Pasūtītājam elektroniskā formā .ppt formātā elektroniskā datu nesējā vai nosūtot uz Pasūtītāja norādīto elektroniskā pasta adresi.
4.4. Rezultātu prezentēšana Pasūtītājam (vieta, laiks un veids) saskaņojama atsevišķi starp Izpildītāja un Pasūtītāja kontaktpersonu. Rezultātu prezentēšana Pasūtītājam organizējama latviešu valodā.
4.5. Pasūtītājs ir tiesīgs pieprasīt paskaidrojumus vai labojumus kādā no Nodevuma dokumentiem. Ja Nodevuma dokumentos nepieciešams veikt labojumus, Izpildītājs tos veic pasūtītāja norādītajā termiņā (kas nedrīkst būt īsāks par 1 nedēļu) un iesniedz laboto nodevumu. Atkarībā no tā, kurā nodevuma sadaļā veicami labojumi, Pasūtītājs un Izpildītājs var arī vienoties par tikai atsevišķu nodevuma daļu iesniegšanu un to noformējumu.
4.6. Nodevuma iesniegšanas termiņi – Tehniskās specifikācijas 7.sadaļā „Laika grafiks”.

5. Sadarbība priekšizpētes veikšanas laikā - Izpildītājam būs jāstrādā ciešā sadarbībā ar iesaistīto  izglītības iestāžu pārstāvjiem un pašvaldību pārstāvjiem. Uzdevumu izstrādes laikā jāparedz vismaz divas sanāksmes mēnesī starp Pasūtītāju un Izpildītāju. Sanāksmes var ierosināt ne tikai Izpildītājs, bet arī Pasūtītājs. Izpildītāja Projekta vadītājam un Vadošajam ekspertam ir jāpiedalās katrā sanāksmē. Izpildītājam jānodrošina informācijas, kas iegūta datu apkopošanas laikā, izmantošanu atbilstoši likumdošanai informācijas atklātības jomā. Sadarbība sīkāk, tai skaitā pušu tiesības un pienākumi, tiek atrunāti līgumā. Izpildītāja darbībai jābūt vērstai uz to, lai neradītu papildus administratīvo slogu un izmaksas iestādēm, kā arī neradītu interešu konflikta risku.

6. Prasības pakalpojuma kvalitātes nodrošināšanas pasākumiem:
6.1. Kvantitatīvie rādītāji – iesniegti visi uzdevumu nodevumi
6.2. Kvalitatīvie rādītāji:
6.3. Uzdevumu nodevumi atbilst Tehniskās specifikācijas prasībām;
6.4. Tematiskā un saturiskā atbilstība – novērtējums liecina par rūpīgu situācijas un dokumentu izpēti un tēmas izpratni;
6.5. Novērtējuma skaidrība – novērtējumā sniegtā informācija ir saprotama tās lietotājiem, tehniskie secinājumi atbilst nozares standartiem, tehniskie projekti un rekomendācijas ir izstrādātas atbilstoši nozarē pieņemtajai praksei;
6.6. Procesa atvērtība – iesaistītās un ieinteresētās puses ir pieaicinātas novērtējuma aktivitātēs, lai uzklausītu pušu atšķirīgos viedokļus;
6.7. Izvēlēto metožu pamatotība – analīzes sniegšanas veids ir atbilstošs Tehniskajā specifikācijā noteiktajam un nozares standartiem;
6.8. Datu ticamība – iegūtie un apkopotie dati ir statistiski ticami un pielietojami;
6.9. Pamatota datu analīze – kvantitatīvie un kvalitatīvie dati analizēti saskaņā ar atzītām metodēm un pieņēmumiem ar mērķi sasniegt priekšizpētes rezultātus;
6.10. Secinājumu objektivitāte – secinājumi ir objektīvi, loģiski pamatoti un balstīti datu analīzē, atbilst nozares pieņemtajām prasībām.



7. Laika grafiks: 
Pakalpojuma kopējais izpildes termiņš ir 6 mēneši no līguma noslēgšanas dienas.

	Rezultāts
	Laika grafiks
	Iesniegšanas forma

	1. Izpildītājs sagatavo, iesniedz Pasūtītājam izstrādātas aptaujas un aptaujas īstenošanas metodiku (2.1.1. uzdevuma apakšpunkts), kā arī prezentē to Pasūtītājam 
	3 nedēļu laikā no Līguma noslēgšanas dienas.

	[bookmark: _GoBack]Sagatavojams latviešu valodā un iesniedzams Pasūtītājam elektroniskā formā, ietverot attiecīgā nodevuma datnes .docx formātā, PowerPoint prezentācijas formātā  un  nepieciešamības gadījumā  pielikumi arī .xlsx formātā un nosūtot uz Pasūtītāja norādīto elektroniskā pasta adresi: ieva.tenberga@izm.gov.lv

	2. Izpildītājs veic aptauju pašvaldībām par datu pārraides  jaudas problēmām (2.1.1. uzdevums)
	4 nedēļu laikā no aptaujas īstenošanas metodikas prezentācijas dienas
	Sagatavojams latviešu valodā un iesniedzams pasūtītājam elektroniskā formā, ietverot attiecīgā nodevuma datnes .docx un nepieciešamības gadījumā .xlsx formātā, nosūtot uz Pasūtītāja  norādīto elektronisko adresi: ieva.tenberga@izm.gov.lv 

	3. Izpildītājs sagatavo un iesniedz ziņojumu un rekomendācijas atbilstoši 2.1. uzdevuma nosacījumiem (2.1.2. uzdevums)
	

2 nedēļu laikā no aptaujas veikšanas nodevuma dienas 



	Sagatavojams latviešu valodā un iesniedzams Pasūtītājam elektroniskā formā ietverot attiecīgā nodevuma datnes .docx formātā, PowerPoint prezentācijas formātā  un  nepieciešamības gadījumā  pielikumi arī .xlsx formātā un nosūtot uz Pasūtītāja norādīto elektroniskā pasta adresi:
ieva.tenberga@izm.gov.lv

	4. Sanāksmes par progresu un aktualitātēm, izpildes uzdevumu un plāna saskaņošana u.c. 
	


Pēc nepieciešamības, bet ne retāk kā  divas reizes mēnesī.





	Sagatavojami dokumenti atbilstoši projekta progresam, nepieciešamības gadījumā sagatavojot PowerPoint prezentācijas formātā vai citā atbilstošā formātā. Atskaite Pasūtītājam nosūtāma pēc sanāksmes. 

	5. Izpildītājs sagatavo un iesniedz 2.2. uzdevuma īstenošanas plānu, iesniedz izglītības iestāžu sarakstus, kas tiks ietvertas 2.2. uzdevuma izpildē, kā arī to prezentē Pasūtītājam
	2 nedēļu laikā no aptaujas veikšanas nodevuma dienas 

	Sagatavojams latviešu valodā un iesniedzams Pasūtītājam elektroniskā formā ietverot attiecīgā nodevuma datnes .docx formātā, PowerPoint prezentācijas formātā  un  nepieciešamības gadījumā  pielikumi arī .xlsx formātā un nosūtot uz Pasūtītāja norādīto elektroniskā pasta adresi:
ieva.tenberga@izm.gov.lv

	6. Izpildītājs iesniedz rekomendācijas interneta datu pārraides jaudas uzlabošanai un  iekštīklu infrastruktūras uzlabojumu plānus atbilstoši 2.2. uzdevuma nosacījumiem



	Ne vēlāk kā 1 mēnesi pirms līguma izpildes termiņa beigām.



	Sagatavojams latviešu valodā un iesniedzams Pasūtītājam elektroniskā formā ietverot attiecīgā nodevuma datnes .docx formātā, PowerPoint prezentācijas formātā  un  nepieciešamības gadījumā  pielikumi arī .xlsx formātā un nosūtot uz Pasūtītāja norādīto elektroniskā pasta adresi: ieva.tenberga@izm.gov.lv

	7. Izpildītājs sagatavo un iesniedz 2.3. uzdevuma īstenošanas plānu,  kā arī to prezentē Pasūtītājam
	Ne vēlāk kā 2 mēnešus pirms līguma izpildes termiņa beigām.

	Sagatavojams latviešu valodā un iesniedzams Pasūtītājam elektroniskā formā ietverot attiecīgā nodevuma datnes .docx formātā, PowerPoint prezentācijas formātā  un  nepieciešamības gadījumā  pielikumi arī .xlsx formātā un nosūtot uz Pasūtītāja norādīto elektroniskā pasta adresi: 
ieva.tenberga@izm.gov.lv

	8. Izpildītājs iesniedz rekomendācijas centralizētai vai daļēji centralizētai interneta un iekštīklu risinājumu pārvaldībai izglītības iestādēs atbilstoši 2.3. uzdevuma nosacījumiem
	Ne vēlāk kā 1 mēnesi pirms līguma izpildes termiņa beigām.

	Sagatavojams latviešu valodā un iesniedzams Pasūtītājam elektroniskā formā ietverot attiecīgā nodevuma datnes .docx formātā, PowerPoint prezentācijas formātā  un  nepieciešamības gadījumā  pielikumi arī .xlsx formātā un nosūtot uz Pasūtītāja norādīto elektroniskā pasta adresi:
ieva.tenberga@izm.gov.lv

	9. Izpildītājs precizē nodevumus atbilstoši Pasūtītāja komentāriem vai iebildumiem un atkārtoti iesniedz Pasūtītājam
	Ne vēlāk kā divu nedēļu laikā pēc komentāru saņemšanas.


	Sagatavojams latviešu valodā un iesniedzams Pasūtītājam elektroniskā formā ietverot attiecīgā nodevuma datnes .docx formātā un  nepieciešamības gadījumā  pielikumi arī .xlsx formātā un nosūtot uz Pasūtītāja norādīto elektroniskā pasta adresi: ieva.tenberga@izm.gov.lv



